11. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 422/4/244234 της 28 Φεβρ./24 Μαρτ. 1980 (ΦΕΚ Β΄  298) Περί εθελουσίας κατατάξεως εις τον Στρατόν Ξηράς Ελληνίδων. Έχοντες υπ’ όψει: α)Τας διατάξεις των άρθρ. 1, 5, 6, 7 και 8 του Νόμ. 705/1977 «περί Στρατεύσεως Ελληνίδων». β)Τας διατάξεις του υπ’ αριθ. Π.Δ. 636/78 «περί ρυθμίσεως ζητημάτων αφορώντων εις την εθελουσίαν κατάταξιν Ελληνίδων εις τας Ενόπλους Δυνάμεις». γ)Την από 25.2.1979 πρότασιν του Αρχηγού του Γενικού Επιτελείου Στρατού και την σύμφωνον γνώμην του Αρχηγού Γενικού Επιτελείου Εθνικής Αμύνης, αποφασίζομεν: 1.Επιτρέπομεν την εθελουσίαν κατάταξιν εις τον Στρατόν Ξηράς Ελληνίδων Πτυχιούχων Ανωτάτων Εκπαιδευτικών Ιδρυμάτων της Χώρας ή ισοτίμων τοιούτων της αλλοδαπής. 2.Καθορίζομεν την αναλαμβανομένην υπό τούτων υποχρέωσιν υπηρεσίας εις εξάμηνον. 3.Γίνονται δεκταί προς εθελουσίαν κατάταξιν Ελληνίδες αι οποίαι κέκτηνται: α)Άπαντα τα απαιτούμενα δι’ αξιωματικόν ηθικά και λοιπά προσόντα. β)Πτυχίου των Ανωτάτων Εκπαιδευτικών Ιδρυμάτων της Χώρας ή ισοτίμων τοιούτων της Αλλοδαπής. γ)Ευδόκιμον εκπλήρωσιν της στρατιωτικής των υποχρεώσεως. 4.Η επιλογή τούτων θα ενεργείται κατά τα ισχύοντα δια τους άρρενας Υποψηφίους Εφέδρους Αξιωματικούς. 5.Η πρόσκλησις προς κατάταξιν και η απόλυσις τούτων θα ενεργώνται κατά τα ισχύοντα δια τας Προτάκτους Ελληνίδας. 6.Ο αριθμός των εκάστοτε καλουμένων δεν δύναται να είναι μεγαλύτερος των 10. 7.Μετά την εκπλήρωσιν της ως άνω υποχρεώσεως των, αύται δύνανται να ζητήσουν την παραμονή των εις τον Στρατόν Ξηράς, ανακατατασσόμεναι κατά τα οριζόμενα υπό των ισχυουσών δια τους άρρενας σχετικών διατάξεων. 